
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 161
                                                                din 27 august 2015
   privind modificarea detaliilor de execuţie pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, însuşite şi aprobate prin Hotărârea Consiliului Local Sighişoara nr. 4/30.01.2014, în sensul înlocuirii stratului termoizolant din spumă poliuretanică şi a protecţiei acesteia cu strat termoizolant din polistiren extrudat pe care se montează membranele hidroizolante


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19237/19.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de intervenţii;

Având în vedere Hotărârea Consiliului Local Sighişoara nr. 4/30.01.2014, prin care s-au însuşit şi aprobat parametri tehnico-economici şi detaliile de execuţie, pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, respectiv valoarea totală de 442.943,5 lei (fără T.V.A.), din care C+M 367.048,9 lei (fără T.V.A.);

Având în vedere Dispoziţia de şantier nr. 1 din 14.08.2015, înregistrată la Municipiul Sighişoara cu nr. 18837/14.08.2015, întocmită de proiectantul S.C. Nits S.R.L., prin care pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, se dispune înlocuirea stratului termoizolant din spumă poliuretanică şi a protecţiei acesteia cu strat termoizolant din polistiren extrudat de 15 cm. peste care se montează membranele hidroizolante, detaliile prevăzute prin proiect rămânând în rest neschimbate;


Având în vedere Procesul-verbal nr. 19344/20.08.2015 al Comisiei Tehnico – Economice, prin care s-a analizat şi s-a avizat favorabil Dispoziţia de şantier nr. 1 din 14.08.2015, întocmită de proiectantul S.C. Nits S.R.L. pentru obiectivul de investiţii: ”Reparaţii capitale la acoperişul sălii de sport Radu Voina a municipiului Sighişoara”;


Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 19236/19.08.2015, prin care se propune modificarea detaliilor de execuţie pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, însuşite şi aprobate prin Hotărârea Consiliului Local Sighişoara nr. 4/30.01.2014, în sensul înlocuirii stratului termoizolant din spumă poliuretanică şi a protecţiei acesteia cu strat termoizolant din polistiren extrudat pe care se montează membranele hidroizolante, îndeplinindu-se prevederile legale în acest sens;

În baza prevederilor art. 36 alin. (2) lit. „b”, alin. (4) lit. „d” şi alin. (9), art. 45 alin. (2) şi art. 115 alin. (1) lit.  „b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Consiliul Local Sighişoara ia act de Dispoziţia de şantier nr. 1 din 14.08.2015, înregistrată la Municipiul Sighişoara cu nr. 18837/14.08.2015, întocmită de proiectantul S.C. Nits S.R.L., prin care pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, se dispune înlocuirea stratului termoizolant din spumă poliuretanică şi a protecţiei acesteia cu strat termoizolant din polistiren extrudat de 15 cm. peste care se montează membranele hidroizolante, detaliile prevăzute prin proiect rămânând în rest neschimbate, avizată favorabil potrivit Procesului-verbal nr. 19344/20.08.2015 al Comisiei Tehnico – Economice. 

Art. 2. (1) Se aprobă modificarea detaliilor de execuţie pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, însuşite şi aprobate prin Hotărârea Consiliului Local Sighişoara nr. 4/30.01.2014, în sensul înlocuirii stratului termoizolant din spumă poliuretanică de 8 cm. şi a protecţiei acesteia cu strat termoizolant din polistiren extrudat de 15 cm., pe care se montează membranele hidroizolante. 

(2) Parametrii tehnico-economici, celelalte detalii de execuţie, pentru obiectivul de investiţii: „Reparaţii capitale la acoperişul sălii de sport Radu Voina a Municipiului Sighişoara“, respectiv valoarea totală de 442.943,5 lei (fără T.V.A.), din care C+M 367.048,9 lei (fără T.V.A.) rămân neschimbate.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia Administrarea Patrimoniului, Biroul Administrarea Baze Sportive, Direcţia Economică şi Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighişoara.

Art. 4. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, şi se va aduce la cunoştinţă publică, prin publicarea pe pagina de internet la adresa www.sighisoara.org.
PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Serviciul Tehnic, Investiţii-Urmărire Contracte, Monitorizare Servicii de Utilităţi Publice;
  1ex. Direcţia Administrarea Patrimoniului;

  1 ex. Biroul Administrarea Baze Sportive.
11 ex. 

A.B.
